Държавен вестник, бр. 5, 2000 г., стр. 10

С Т Р .  1 0
Д Ъ Р Ж А В Е Н   В Е С Т Н И К
Б Р О Й 5
По силата на чл. 10, ал. 1 от Закона за физи-
ческото възпитание и спорта спортните орга-
низации, спортните клубове, спортните дружес-
тва, спортните федерации и националните спор-
тни организации са юридически лица, осъщес-
твяващи тренировъчна, състезателна и органи-
зационно-административна дейност по един или
няколко вида спорт и популяризират физичес-
кото възпитание и спорта. Спортните клубове,
развиващи и осъществяващи професионален
спорт, се регистрират като акционерни дружес-
тва по реда на Търговския закон. Останалите
спортни организации и спортните клубове, ко-
ито не развиват и не осъществяват професиона-
лен спорт, се регистрират като юридически лица
с нестопанска цел по реда на Закона за лицата
и семейството (чл. 13, ал. 2, чл. 14, ал. 3 и чл. 15,
ал. 3 ЗФВС), като всички спортни организации
в двумесечен срок от придобиване качеството
на юридическо лице се регистрират в КМФВС.
Отделно от регистрацията на спортните ор-
ганизации като юридически лица по посоче-
ния по-горе ред и регистрирането им като та-
кива в КМФВС в чл. 17 от закона е предвидена
възможността те да получат спортен лиценз
при условията на ал. 2 и 3 на същия текст. Сле-
дователно съществуването на спортните орга-
низации като юридически лица в съответните
регистри при окръжните съдилища не е обус-
ловено от лицензирането им със спортен ли-
ценз. Спортният лиценз на същите се отнема
при условията и по реда на чл. 17, ал. 6 от зако-
на и чл. 19 и чл. 20, ал. 1 от наредбата. Това
обаче автоматически не ги премахва като юри-
дически лица от съдебните регистри. Отнема-
нето на спортния лиценз не е пречка за съдеб-
ната им регистрация. Ако съответните спорт-
ни организации при осъществяването на своя-
та дейност са допуснали нарушения на разпо-
редбите на ЗФВС, ЗЛС, наредбата или не са
изпълнили свои финансови задължения към
държавата или общините, няма пречка Коми-
тетът за младежта, физическото възпитание и
спорта като специализиран орган за провеж-
дане на държавната политика в тази област да
сезира прокуратурата, ако счете, че допусна-
тите нарушения са от такова естество, че нала-
гат нейната намеса. Той обаче няма законово
правомощие самостоятелно да поиска залича-
ването на спортните организации от търговс-
кия регистър на съответния окръжен съд като
юридическо лице поради отнет спортен лиценз
или неплатежоспособност на същите.
Ако спортният клуб е регистриран като акци-
онерно дружество по реда на Търговския закон и
изпадне в неплатежоспособност, заличаването му
може да се извърши по правилата на глава
ХХХVIII от ТЗ и от лицата по чл. 625 ТЗ или по
реда и при условията на чл. 498 и 499 във връзка
с чл. 494 и 496 ГПК. Комитетът за младежта,
физическото възпитание и спорта не попада в нито
една от категориите правни субекти, посочени в
горните текстове, даващи му такова право.
Когато спортната организация е регистрира-
на като юридическо лице по реда на Закона за
лицата и семейството, заличаването є от регист-
рите на съответния окръжен съд ще се извърши
или по решение на общото събрание, или по ре-
шение на съда при условията на чл. 146. В ника-
къв случай обаче КМФВС не може самостоятел-
но да поиска това от съответния окръжен съд.
С оглед на изложеното разпоредбата на
чл. 30 от Наредба № 2 от 1999 г. на КМФВС
противоречи на материалноправните разпоред-
би на чл. 146 ЗЛС и чл. 252 във връзка с чл. 625
ТЗ в частта є досежно изразите “както и при
изпадане в неплатежоспособност” и “или да
поиска от съответния окръжен съд да прекра-
ти и заличи от търговския регистър като юри-
дическо лице съответната спортна организа-
ция”, в която є част същите следва да бъдат
отменени. Касае се до неблагоприятни обсто-
ятелства, чието разширително тълкуване и
приложение е недопустимо.
Воден от гореизложеното, Върховният ад-
министративен съд—5-членен състав,
Р Е Ш И :
ОТМЕНЯ чл. 30 от Наредба № 2 от 1999 г. на
Комитета за младежта, физическото възпита-
ние и спорта (ДВ, бр. 51 от 1999 г.) в частта от-
носно изразите “както и при изпадане в непла-
тежоспособност” и “или да поиска от съответ-
ния окръжен съд да прекрати и заличи от тър-
говския регистър като юридическо лице съот-
ветната спортна организация”.
ОТХВЪРЛЯ жалбата на Сдружението с иде-
ална цел “Български футболен съюз” със седа-
лище София за исканата цялостна отмяна на
Наредба № 2 от 1999 г. на Комитета за младеж-
та, физическото възпитание и спорта (ДВ, бр. 51
от 1999 г.).
Решението влиза в сила от деня на обнарод-
ването му в “Държавен вестник”.
Председател: Владислав Славов
1629
НЕОФИЦИАЛЕН РАЗДЕЛ